CELEX: 32021D0103
Language: ro
Date: 2021-01-29 00:00:00
Title: Decizia de punere în aplicare (UE) 2021/103 a Comisiei din 29 ianuarie 2021 de neaprobare a dioxidului de carbon ca substanță activă existentă destinată utilizării în produsele biocide din tipul de produs 19 (Text cu relevanță pentru SEE)

1.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 34/31
               
            
         DECIZIA DE PUNERE ÎN APLICARE (UE) 2021/103 A COMISIEI
         din 29 ianuarie 2021
         de neaprobare a dioxidului de carbon ca substanță activă existentă destinată utilizării în produsele biocide din tipul de produs 19
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
         întrucât:
         
                     (1)
                  
                  
                     Regulamentul delegat (UE) nr. 1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizare în produse biocide. Lista respectivă include dioxidul de carbon (nr. CE: 204-696-9; Nr. CAS: 124-38-9). Acea listă include, de asemenea, dioxidul de carbon generat din propan, din butan sau dintr-un amestec al ambelor substanțe, prin ardere. Acesta din urmă nu este vizat de prezenta decizie de punere în aplicare.
                  
               
                     (2)
                  
                  
                     Toți participanții și-au retras sprijinul pentru dioxidul de carbon destinat utilizării în produsele biocide aparținând tipului de produs 19, repelenți și atractanți. Agenția Europeană pentru Produse Chimice a publicat o invitație deschisă de a prelua rolul de participant în conformitate cu articolul 14 alineatul (1) litera (a) din Regulamentul delegat (UE) nr. 1062/2014. Nu a fost transmisă nicio notificare în temeiul articolului 17 din regulamentul respectiv. În conformitate cu articolul 20 primul paragraf litera (b) din Regulamentul delegat (UE) nr. 1062/2014, este necesar să fie adoptată o decizie de neaprobare pentru substanțele active care nu mai sunt susținute în programul de reexaminare pentru tipul de produs în cauză.
                  
               
                     (3)
                  
                  
                     Este necesar ca dioxidul de carbon (nr. CE: 204-696-9; Nr. CAS: 124-38-9) să nu fie aprobat ca substanță activă destinată utilizării în produsele biocide din tipul de produs 19.
                  
               
                     (4)
                  
                  
                     Produsele biocide existente aparținând tipului de produs 19 care conțin dioxid de carbon pot fi puse la dispoziție pe piață și utilizate în continuare înainte de datele stabilite la articolul 89 alineatul (2) al doilea paragraf din Regulamentul (UE) nr. 528/2012.
                  
               
                     (5)
                  
                  
                     În orice caz, dioxidul de carbon este inclus în categoria 6 din anexa I la Regulamentul (UE) nr. 528/2012. Prin urmare, produsele biocide din tipul de produs 19 care conțin dioxid de carbon pot fi puse la dispoziție pe piață și utilizate cu condiția ca ele să fie autorizate în conformitate cu regulamentul respectiv și să respecte condițiile și specificațiile prevăzute în anexa I pentru dioxidul de carbon.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru produse biocide,
                  
               ADOPTĂ PREZENTA DECIZIE:
         
            Articolul 1
            Dioxid de carbon (nr. CE: 204-696-9; Nr. CAS: 124-38-9) nu se aprobă ca substanță activă destinată utilizării în produsele biocide din tipul de produs 19.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 29 ianuarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).